Radim Hladík

**Radim Hladík**  (* 13. december 1946, Praha – † 4. december 2016, Praha) bol významný český rockový gitarista, skladateľ, producent a hudobný pedagóg.

Ako dieťa sa učil hrať na klavír. Dva roky navštevoval Pražské konzervatórium, kde študoval hru na gitaru. Ako pätnásťročný začal hrať na gitaru v skupine Komety. Od roku 1964 vystupoval profesionálne v pražskom klube *Olympik*. Bol členom českej legendárnej bigbítovej skupiny Matadors. V roku 1968 bol pri založení skupiny Blue Effect. Po odchode Vladimíra Mišíka, sa stal vedúcou osobnosťou kapely. Od začiatku sa Hladík v skupine Blue Effect výrazne presadzoval aj autorsky.  Počas vystúpení udivoval publikum rôznymi trikmi, ako bolo napríklad hranie s gitarou za krkom a bol priekopníkom vo využívania technických vymožeností pri hre na elektrickú gitaru (ako prvý v Československu používal booster, spätnú väzbu alebo tzv. kvákadlo).

Radim Hladík pôsobil aj v iných žánroch, či hudobných scénach. Spolupracoval so slovenskými hudobníkmi a spevákmi ako sú Marián Varga, Pavol Hammel, teda aj so skupinami Collegium Musicum, či Prúdy, alebo s Fedorom Frešom. Spoločne so spevákom Leškom Semelkom a bubeníkom Vladimírom Čechom nahrali víťaznú pieseň Bratislavskej lýry 1979 – "Šaty z šátků". Radim Hladík sa venoval aj folkovej hudbe. Sú to hlavne spoločné vystúpenia s Jaroslavom Hutkom, ktorého sprevádza na klasickú španielsku gitaru. Príležitostne vystupuje v duu, s Vladimírom Mišíkom. V 90. rokoch začal uvažovať o obnovení Blue effectu, prvýkrát sa s novou zostavou predstavil na Silvestra 2003, s novou kapelou intenzívne vystupoval.

Od konca 60. rokov 20. storočia je Radim Hladík považovaný za jedného z najlepších československých gitaristov. Bol ocenený ako najlepší gitarista a bítová osobnosť československého rocku.

V roku 2005 bol uvedený do beatovej siene slávy českého Radia Beat v kategórii osobnosť.

## Diskografia
* *[[Matadors (album)|Matadors]]* (so skupinou Matadors, Supraphon 1968, Supraphon/Artia 1968).
* *[[Meditace]]* (so skupinou Blue Effect, Supraphon 1970).
* *[[Coniunctio]]* (spoločný album skupín Blue Effect a Jazz Q s Jiřím Stivínom, Supraphon 1970, Supraphon/Artia 1970).  
* *[[Kingdom Of Life]]* (anglická verzia albumu *Meditace*, Supraphon 1971).
* *[[Nová syntéza]]* (s Modrým efektem a JOČRem, Panton a Panton/Artia 1971).
* *[[Zelená pošta]]* (s Pavlom Hammelom a Mariánom Vargom, Opus 1972). 
* *Konstelace Josefa Vobruby a Václav Týfa* (Supraphon 1974).
* *[[Nová syntéza 2]]* (s M. efektom a JOČRem, Panton 1974).
* *[[Stůj břízo zelená]]* (s Jaroslavom Hutkom, Supraphon 1974).
* *[[A Benefit Of Radim Hladík]]* (exportné verzia LP *Modrý efekt a Radim Hladík*, Supraphon/Artia 1974).
* *[[Modrý efekt a Radim Hladík]]* (Supraphon 1975).
* *[[Vandrovali hudci]]* (s Jaroslavom Hutkom, Supraphon 1976).
* *[[Na II. programe sna|Na druhom programe sna]]* (s Pavlom Hammelom a Mariánom Vargom, Opus 1977).
* *[[Svitanie]]* (s M. Efektom, Opus 1977).
* *[[Svět hledačů]]* (s M. Efektom, Panton 1979).
* *[[33 (album)|33]]* (s M. Efektom, Supraphon 1981).
* *[[Pánbu na poli]]* (s Jaroslavom Hutkom, Reflex Records 1991).
* *[[Comeback aneb Legendy českého rocku se vracejí]]* (live kompilácia, Paseka 1991).
* *[[Czech Masters Of Rock Guitars]]* (snímka *Čajovna*, kompilácia BestI.A. 1992).
* *[[Labutie piesne]]* (s Pavlom Hammelom a Mariánom Vargom, Monitor 1993).
* *[[Voliéra (album)|Voliéra]]* (s Dagmar Andrtovou-Voňkovou, Indies 1997).
* *[[Modrý efekt & Radim Hladík]]* (kompilácia, Sony Music/Bonton 2000).
* *[[Howgh]]* (pod hlavičkou Pavel Foltán Band & Radim Hladík, Popron Music 2003).  
* *[[Beatová síň slávy]]* (sampler 2 CD skupiny Blue Effect, Supraphon 2004).
* *[[Lidové balady ze sbírky Františka Sušila]]* (s Jaroslavom Hutkom, Levné Knihy KMA 2004).
* *[[Déjá vu (live)]]* (s Pavlom Hammelom, Indies 2007)
* *[[Live & life]]* (CD so záznamom z koncertu Blue effect, 2DVD so záznamom koncertu Blue effect a archívnymi materiálmi Blue effect a Matadors, Supraphon 2008)

## Referencie

## Pozri aj
* Blue Effect

## Externé odkazy
* Český hudobný slovník 

## Iné projekty

	 
Kategória:Českí folkoví gitaristi
Kategória:Českí rockoví gitaristi
Kategória:Českí džezoví gitaristi
Kategória:Českí hudobní producenti
Kategória:Českí hudobní pedagógovia
Kategória:Českí skladatelia modernej hudby
Kategória:Beatová síň slávy
Kategória:Osobnosti z Prahy